b'\n_START_ARTICLE_\nROM\n_START_PARAGRAPH_\nROM (skra\xc4\x87eno od engl. Read-only memory - memorija iz koje se podatci mogu samo \xc4\x8ditati). Koristi se kao medij za pohranu podataka u ra\xc4\x8dunalima. Zbog toga \xc5\xa1to se na ovakav medij podatci ne mogu (na jednostavan na\xc4\x8din) zapisivati, njegova upotreba je naj\xc4\x8de\xc5\xa1\xc4\x87a kod distribucije firmvera (vrste softvera \xc5\xa1to je u uskoj vezi s ra\xc4\x8dunalnim hardverom, gdje nema potrebe za \xc4\x8destim a\xc5\xbeuriranjem). ROM ima mnogo manju memoriju od RAM-a i manju brzinu od RAM-a_NEWLINE_Dana\xc5\xa1nji poluvodi\xc4\x8dki ROM ima tipi\xc4\x8dan oblik integralnog kruga, ono \xc5\xa1to obi\xc4\x8dno zovemo "\xc4\x8dip", a razlikujemo ga od ostalih "\xc4\x8dipova" \xc4\x8desto samo po upisanim oznakama.\n_START_SECTION_\nPrimjena\n_START_PARAGRAPH_\nMnogi mikrokontroleri objedinjuju na jednom \xc4\x8dipu ROM program, jezgra procesora, neke intergrirane periferne jedinice i RAM. Prakti\xc4\x8dno svi mikroprogramirani procesori imaju na istom \xc4\x8dipu neku vrstu ROM-a koji sadr\xc5\xbei kontrole._NEWLINE_U ranim |1980-im, ku\xc4\x87na ra\xc4\x8dunala su imala kompletan operacijski sustav na ROM-u. Potreba za nadogradnjnom tada je iziskivala zamjenu starog \xc4\x8dipa novim kori\xc5\xa1tenjem lemila i sli\xc4\x8dnih alata._NEWLINE_Konzole za igranje od 1970-ih do sredine 1990-ih godina su kao primarni na\xc4\x8din distribuiranja softvera koristile ROM upakiran u plasti\xc4\x8dna ku\xc4\x87i\xc5\xa1ta. Ovaj na\xc4\x8din bio je u primjeni i kod nekih ku\xc4\x87nih ra\xc4\x8dunara. Od 2000. godine, samo ru\xc4\x8dne konzole za igranje koriste ovakva ku\xc4\x87i\xc5\xa1ta._NEWLINE_Trenutno postoji tendencija smje\xc5\xa1tanja softvera na diskove umjesto na ROM. Ovo omogu\xc4\x87ava lak\xc5\xa1e izmjene, a ni operativni sustavi se vi\xc5\xa1e gotovo uop\xc4\x87e ne smje\xc5\xa1taju na ROM. Ipak, ROM je zadr\xc5\xbeao svoju primjenu kod ra\xc4\x8dunala, npr. za smje\xc5\xa1taj BIOSa, ali i tu u svojoj modificiranoj ina\xc4\x8dici - Flash-ROM. Mobilni telefoni i neki drugi ru\xc4\x8dni elektronski ure\xc4\x91aji koji barataju podatcima tako\xc4\x91er koriste ROM ili flash memoriju. _NEWLINE_Jedan od razloga zbog kojih je ROM jo\xc5\xa1 uvijek u upotrebi je brzina - magnetni diskovi su mnogo sporiji. Drugi je \xc4\x8dinjenica da se upravlja\xc4\x8dki program potreban za rad diska ne mo\xc5\xbee nalaziti na samom disku. Zato je BIOS jo\xc5\xa1 uvijek na ROM-u. Uz ovo, mre\xc5\xbene i grafi\xc4\x8dke karte neke svoje osnovne funkcije implementiraju preko softvera pohranjenog na ROM-u. Dalje, u posebno te\xc5\xa1kim radnim uvjetima (vibracije, veliko ubrzanje), gdje su diskovi neprimjenljivi zbog svoje osjetljivosti, ROM je nezamjenljiv.\n_START_SECTION_\nBrzina \xc4\x8ditanja\n_START_PARAGRAPH_\nIako je tijekom vremena bilo razlika, dana\xc5\xa1nji veliki RAM se \xc4\x8dita br\xc5\xbee nego veliki ROM. Iz tog razloga se sadr\xc5\xbeaj ROM-a \xc4\x8desto kopira u RAM a zatim iz njega \xc4\x8dita (shadowed, kod BIOS-a npr.).\n_START_SECTION_\nBrzina upisivanja\n_START_PARAGRAPH_\nKod onih vrsta ROM-a u koje se mo\xc5\xbee upisivati, upisivanje je uvijek znatno sporije od \xc4\x8ditanja i zahtijeva ili promjene napona ili prilago\xc4\x91avanje - d\xc5\xbeampera (engl. jumper - kratkospojnik/u ra\xc4\x8dunarskoj tehnici/).\n_START_SECTION_\nTrajnost EEPROM/EAROM\n_START_PARAGRAPH_\nZbog toga \xc5\xa1to se podatci u njih upisuju prisilnim prolazom elektrona kroz izolatorski sloj na plutaju\xc4\x87u bazu tranzistora, s vremenom se izolacija o\xc5\xa1te\xc4\x87uje. Kod starijih tipova EAROM-a, o\xc5\xa1te\xc4\x87enja su nastupala ve\xc4\x87 poslije 1.000 upisivanja. Moderni EEPROM-i mogu pretrpiti od nekoliko desetaka do nekoliko stotina tisu\xc4\x87a ciklusa. Po\xc5\xa1to ovaj broj nije neograni\xc4\x8den, kao i zbog njihovog ograni\xc4\x8denog i skupog kapaciteta, nije vjerojatno da \xc4\x87e flash ROM zamijeniti magnetne diskove u skoroj budu\xc4\x87nosti._NEWLINE_\xc4\x8citanje nije ograni\xc4\x8deno. Jedino se mo\xc5\xbee dogoditi da "curenje elektri\xc4\x8dnog naboja" s tranzistora izazvano ioniziraju\xc4\x87om radijacijom skrati upotrebni vijek EEPROM i EAROM-a.'